# Lisa hankelepingu projekt

**HANGELEPING**

kuupäev digiallkirjas

**Sillamäe Lasteaed Päikseke** (edaspidi *Tellija)*, registrikood: 75012021; asukoht: Juri Gagarini 25, Sillamäe 40233; tel. 3973995, e-post: paiksekesillamae@gmail.com, keda esindab Sillamäe Lasteaia Päikseke direktor Natalja Langinen ja \_\_\_\_\_\_\_\_\_\_\_\_\_\_\_\_\_\_\_ (edaspidi *Töövõtja)*, registrikood: \_\_\_\_\_\_\_\_\_\_\_\_ asukoht \_\_\_\_\_\_\_\_\_\_\_\_:, e-post:\_\_\_\_\_\_\_\_\_, keda esindab põhikirja alusel juhatuse liige \_\_\_\_\_\_\_\_\_\_\_\_\_\_\_\_\_, sõlmisid käesoleva töövõtulepingu (edaspidi *Leping*) alljärgnevatel tingimustel:

# LEPINGU OBJEKT

Lepingu objektiks on riigihanke **„Konvektsiooniahju ostmine ja paigaldus lasteaia “Päikseke” kööki“** (edaspidi Riigihange) nimetatud asjade (edaspidi Asjad või Kaup) müük Riigihanke alusdokumentides märgitud mahus ja tingimustel, samuti nimetatud müügiga seotud ning sellest tulenevad tööd ja toimingud (sealhulgas Asjade tarne, transport jmt) kuni Asjade üleandmiseni Ostja poolt määratud kohas ja Asjade lõpliku vastuvõtmiseni Ostja poolt, samuti garantiiaegsed toimingud (edaspidi Müük). Müüja kohustub Asjad tarnima Sillamäe lasteaeda Päikseke kööki ja paigaldada (edaspidi ka Ostja territoorium) vastavalt Riigihanke alusdokumentides toodud kirjeldusele.

# ÜLDSÄTTED

* 1. Poolte õiguste ning kohustuste aluseks on Leping oma lisadega, seadused, Eesti Vabariigis kehtivad eeskirjad ja standardid, Riigihanke alusdokumendid ning teised Asju käsitlevad tehnilised dokumendid. Lepingu raames termin Leping hõlmab endas kõiki eelnevalt loetletud dokumente, kui konkreetsest sättest ei tulene teisiti.
	2. Juhul, kui Lepingu erinevate dokumentide vahel on vastuolusid või võimaldavad need mitmesugust tõlgendust, lähtutakse Riigihanke käigus Ostja poolt antud selgitustest. Kui Riigihanke käigus ei ole vastuolude, vasturääkivuste või puuduste kohta selgitusi küsitud, lähtutakse Lepingu eesmärgile antud Ostja tõlgendusest ning sellisel juhul ei ole Müüjal õigust tugineda ettenägematutele asjaoludele, mitteinformeeritusele, tõlgenduste erinevustele või muudele takistustele Lepingu täitmisega seotud asjaolude suhtes.
	3. Müüja kinnitab, et tal on Asjadele omandiõigus, selle kohta ei ole Müüja sõlminud ühtegi muud kehtivat võõrandamise kohustustehingut, lepingu eset ega ühtegi selle koostisosa ei ole panditud ega arestitud ning need ei ole muul viisil koormatud kolmandate isikute kasuks.
	4. Pooled tagavad ja kinnitavad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust. Lepingu jõustudes kaotavad kehtivuse kõik Poolte vahel varem sõlmitud lepingud, kokkulepped ja varasem kirjavahetus niivõrd, kui need on vastuolus Lepinguga.

# MÜÜJA KOHUSTUSED JA ÕIGUSED Müüja kohustub:

* 1. müüma Ostjale Lepingu kohaselt Asjad;
	2. selgitama välja ja tagama Asjade kvaliteedi ja vastavuse Lepingu tingimustele;
	3. tagama Asjade kvaliteetse säilimise transportimise käigus ning vajadusel kindlustama Asjad transportimise ajaks;
	4. hüvitama täies ulatuses oma tegevuse või tegevusetusega Ostjale ja kolmandatele isikutele tekitatud kahjud. Vaidluste korral määrab kahjude tekkepõhjused kõigi osapoolte poolt aktsepteeritud sõltumatu ekspert;
	5. teostama Asjade kasutuskõlblikkust tagavad tööd kõigi hankedokumentides nõutud funktsioonide täitmiseks;
	6. tooma Asjad Ostja poolt määratud kohta Ostja territooriumil ilma täiendavate kulutusteta, kooskõlastades Ostja territooriumile kohaletoimetamise aja Ostjaga vähemalt 5 (viis) tööpäeva enne Asjade kohaletoimetamist;
	7. Asjade transpordi või paigaldamise käigus Ostja ehitusobjekti kahjustamisel või hävimisel taastama endise olukorra või Ostja nõudmisel hüvitama tekitatud kahjud;
	8. kandma kõiki Müügiga seotud kulutusi ja riske kuni Asjade omandiõiguse üleminekuni Müüjalt Ostjale;
	9. Ostja soovi korral teostama Ostja esindajatele/kasutajatele Asjade kasutamise koolituse;
	10. Asjade üleandmisel esitama Ostjale kõik Asjade nõuetekohaseks kasutamiseks vajalikud dokumendid (sealhulgas kasutus- ja hooldusjuhendid);
	11. kooskõlastama Asjad Ostjaga kirjalikult üle enne tellimuse täitmist;
	12. tagama Asjade vastavuse Riigihanke hankedokumentide tehnilisele kirjeldusele ja pakkumusele. Asjade mittevastavuse ilmnemisel Lepingus sätestatud tingimustele kõrvaldama Ostja nõudmisel oma kulul Ostja poolt näidatud tähtajal puudused; Ostja esitab Müüjale pretensiooni Asjade mittevastavuse kohta viivitamatult, kuid hiljemalt 5 (viie) tööpäeva jooksul pärast nende avastamist ning enne garantiitähtaja saabumist;
	13. viivitamatult ja kirjalikult teatama Ostjale, kuid mitte hiljem kui 3 (kolme) tööpäeva jooksul alates vastavate asjaolude ilmnemisest, tarnetähtaegadest mittekinnipidamise vajadusest või muudest asjaoludest, mis takistavad Lepinguliste kohustuste täitmist. Kui Müüja ei teata Ostjale kohaselt nimetatud asjaoludest, puudub Ostjalt Lepingu tingimusi vastavalt muuta. Ostjal on õigus mitte aktsepteerida Müüja ettepanekuid või muid Müüja poolt teavitatud või mitteteavitatud asjaolusid kui Müüja õigustust mitte kinni pidada Lepingu tingimustest.

# Müüjal on õigus:

* 1. teha Ostjale põhjendatud ettepanekuid Asjade kohta käivate nõuete muutmiseks või täpsustamiseks, esitades selle kohta omapoolsed kirjalikud põhjendused, millised Ostja vaatab läbi ja teatab otsusest Müüjale kirjalikult, kusjuures nimetatud ettepaneku tegemine ei ole aluseks Lepingus sätestatud tingimustest mittekinnipidamisele;
	2. saada Ostjalt Asjade eest tasu vastavalt Lepingus sätestatud tingimustele ja korrale;
	3. kasutada õiguskaitsevahendeid (sh. taganeda Lepingust või öelda Leping üles) samuti nõuda Lepingus sätestatud juhtudel leppetrahve, kui Ostja ei pea kinni Lepingus, selle lisades või muudes Lepingu juurde kuuluvates dokumentides sätestatud tingimustest, sh kui Ostja ei täida või täidab mittevastavalt muid endale Lepinguga võetud kohustusi.

# OSTJA KOHUSTUSED JA ÕIGUSED Ostja kohustub:

* 1. kooskõlastama Müüja esitatud Asjad enne tellimuse täitmist dokumendid 5 (viie) tööpäeva jooksul või esitama vastava tähtaja jooksul motiveeritud keeldumise;
	2. Asjade üleandmisel Asjad üle vaatama ja Lepingu p. 12.2 sätestatud korras fikseeritud tingimustele vastavuse korral vastu võtma;
	3. Asjade Lepingu tingimustele mittevastavusest või muust mittenõuetekohasest täitmisest teavitama Müüjat viivitamatult, kuid mitte hiljem kui 5 (viie) tööpäeva jooksul alates puuduse avastamisest ning enne garantiitähtaja saabumist;
	4. tasuma Asjade eest vastavalt Lepingus sätestatud tingimustele ja korrale;
	5. tagama sissepääsu Ostja territooriumile Asjade paigaldamiseks ja üleandmiseks.

# Ostjal on õigus:

* 1. nõuda Müüjalt Lepingus sätestatud kvaliteedinõuetest, tähtaegadest, lähteandmetest ja maksumusest kinnipidamist;
	2. Lepingus sätestatud tingimustele mittevastava asja tarnimisel viivitada kogu tarnitud Asjade eest tasumisega kuni Müüja poolt Lepingus fikseeritud kohustuste kohase täitmiseni. Juhul, kui Müüja Ostja poolt näidatud tähtaja jooksul ei taga Asjade Lepingus sätestatud tingimustele vastavust, on Ostjal õigus keelduda Asjade eest tasumisest ning nõuda Müüjalt Asjade äraviimist Ostja territooriumilt Ostja poolt näidatud tähtaja jooksul või on Ostja õigus omal valikul jätkata Lepingu täitmist või rakendada Lepingus fikseeritud õigusi. Kui Müüja ei vii Asju Ostja poolt näidatud tähtajaks ära, on Ostjal õigus kohale jäänud Asjad müüa, hävitada või kasutusse võtta ilma Müüjale täiendavat tasu maksmata;
	3. kasutada õiguskaitsevahendeid (sh. taganeda Lepingust või öelda Leping üles) samuti nõuda Lepingus sätestatud juhtudel leppetrahve, kui Müüja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Müüja ei täida või täidab mittekohaselt muid endale Lepinguga võetud kohustusi.

# TÄHTAJAD

Lepingu täitmise tähtaeg on 1 **(üks) kuu**, arvates hankelepingu sõlmimisest.

# LEPINGU HIND JA TASUMISE KORD

* 1. Lepingu hind (edaspidi „Lepingu hind“) on

õigusaktidega sätestatud korras.

eurot, millele lisandub käibemaks

* 1. Lepingu hind sisaldab endas Asjade ostuhinda ning tarnimise ja paigaldamisega seotud kulutusi, samuti Müüja ja võimalike allhankijate kõiki Asjade Müügil (sealhulgas Asja nõuetekohaseks kasutuselevõtmiseks) tehtud kulutusi Lepingu raames. Lepingu maksumus ei ole seatud sõltuvusse inflatsioonist või muudest teguritest ning seega Lepingu kehtivuse tähtaja jooksul korrigeerimisele ei kuulu.
	2. Arvete tasumine toimub 14 kalendripäeva jooksul pärast Asjade tarnimist, Asjade üleandmise- vastuvõtmise akti allkirjastamist ja vastava arve esitamist Ostjale.
	3. Müüja esitab Ostjale e-arve, mis edastatakse arvekeskuste kaudu.

# POOLTE ESINDAJAD JA SIDEKANALID, TEADETE EDASTAMINE

* 1. Kõik teated ja muu informatsioon tuleb esitada eesti keeles. Teated ja informatsioon loetakse nõuetekohaselt edastatuks, kui see on üle antud allkirja vastu või edastatud digitaalselt allkirjastatuna Poole üldisel e-posti aadressil. Informatsiooni, millel ei ole õiguslikke tagajärgi, samuti korraldusliku iseloomuga või kiireloomulist teadet võib edastada telefoni või e-posti teel.
	2. Müüjat esindavad:
		1. Lepingulistes küsimustes: , amet , tel , e-post .
		2. Tehnilistes küsimustes: , amet , tel , e-post .
	3. Ostjat esindavad:
		1. Lepingulistes küsimustes: , amet , tel , e-post

 .

* + 1. Tehnilistes küsimustes: , amet , tel , e-post

 .

# VÄÄRAMATU JÕUD

* 1. Pooled vabanevad Lepingust tulenevate ja sellega seotud kohustuste täitmisest osaliselt või täielikult, kui seda takistab vääramatu jõud, kusjuures Pooled on kohustatud rakendama kõiki meetmeid, et ära hoida teisele Poolele kahju tekitamine ja tagada võimalikult suures ulatuses Lepingu täitmine. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele, kui alusele, et vabaneda seadusest tulenevast ja/või Lepingus sätestatud vastutusest endale Lepinguga võetud kohustuste mittetäitmise või mittevastava täitmise eest.
	2. Vääramatu jõu esinemisest tuleb teist Poolt sellest viivitamatult kirjalikult informeerida.
	3. Vääramatu jõu esinemisel pikeneb Müügi lõpptähtaeg, samuti kõik vahetähtajad nimetatud asjaolude esinemise perioodi võrra. Vääramatu jõu esinemisel kestusega üle 3 (kolme) kalendrikuu on Pooltel õigus Lepingust taganeda või Leping üles öelda. Sellisel juhul on Ostja kohustatud tasuma Müüjale faktiliselt tarnitud ja paigaldatud tööde eest.
	4. Lepingu punktides 9.1-9.3 sätestatud regulatsioon ei kehti vääramatu jõu kohta, mis on pakkumuste esitamise tähtajal teada. Muu hulgas ei ole vabandatav tähtaegadest mittekinnipidamine pakkumuste esitamise tähtajal teada olevate liikumis- jmt piirangute tõttu.

# GARANTII. TAGATISED

* 1. Müüja annab tema poolt Müüdud Asjadele **müügigarantii 24 kuud või vastavalt riigihanke alusdokumentidele, kui neis on ette nähtud muu tähtaeg, või vastavalt pakkumusele, kui pakkuja annab ettenähtust kauem kestva garantii**. Nimetatud garantii tähtaeg algab Asjade üleandmise-vastuvõtmise lõppakti allkirjastamisest Ostja poolt vastavalt Lepingu punktile 12.2.
	2. Garantiiaja kestel ilmnenud või tekkinud Asjade Lepingu tingimustele mittevastavused kõrvaldab Müüja omal kulul võimalikult kiiresti pärast nende avastamist. Kõrvaldamise tähtaeg lepitakse Poolte poolt kirjalikku taasesitamist võimaldavas vormis kokku hiljemalt 3 (kolme) tööpäeva jooksul Müüjale teatamisest. Olenevalt mittevastavuse iseloomust ja keerukusest kohustub Müüja mittevastavuse kõrvaldama hiljemalt 10 (kümne) tööpäeva jooksul. Kui Müüja keeldub eelnimetatud protokollile alla kirjutamast või ei kõrvalda eeltoodud mittevastavusi õigeaegselt, on Ostjal õigus mittevastavused ise kõrvaldada, ning Müüja on kohustatud Ostjale hüvitama kõik nimetatud mittevastavuste kõrvaldamisega seonduvad kulud vastavalt Ostja poolt esitatud arvetele.
	3. Ostjal on õigus garantiiaja kestel nõuda puudusega Asja tasuta parandamist või asendamist.
	4. Müüja annab Ostjale koos üleandmise-vastuvõtmise aktiga üle garantiiga seonduva informatsiooni, milles on ära kirjeldatud ülevaade garantiitingimuste kohta.
	5. Garantiiaegne seadmete hooldus kuulub käesoleva Lepingu mahtu ning teostatakse Müüja poolt korraliselt ilma täiendava rahalise kompensatsioonita.

# POOLTE VASTUTUS

* 1. Müüja vastutab Lepingu mittetäitmise või mittekohase täitmisega Ostjale tekitatud kahju eest, samuti on Müüja kohustatud Ostjale hüvitama Ostja poolt seoses Müüjapoolse Lepingu rikkumisega tehtud kulutused. Ostja vastutab Lepingu rikkumise eest ning on kohustatud Müüjale hüvitama Lepingu rikkumisega tekitatud kahju ning Müüja poolt Ostjapoolse Lepingu rikkumisega seoses tehtud kulutused.
	2. Müüjal on õigus nõuda Ostjalt arve mitteõigeaegse tasumise korral viivist 0,2 (null koma kaks) tähtajaks tasumata summalt (arvestamata käibemaksu) iga viivitatud päeva eest (esitatud arve alusel). Tasumine loetakse tehtuks vastava Ostjapoolse ülekande tegemisega.
	3. Ostjal on õigus nõuda Müüjalt leppetrahvi 0,2 (null koma kaks) protsenti Lepingu maksumusest iga Lepingus sätestatud kohustuse täitmise tähtaega ületanud päeva eest.
	4. Ostjal on õigus Lepingu hinna tasumisel vähendada (tasaarvestada) tasumisele kuuluvat summat Lepingu punktis 11.3 nimetatud leppetrahvi summa võrra.

# ÜLEANDMINE JA VASTUVÕTMINE

* 1. Asjade üleandmine-vastuvõtmine toimub Ostja territooriumil Ostja poolt määratud ajal ja kohas.
	2. Asjade ja Müügiga seotud muude toimingute Ostjale üleandmiseks esitab Müüja Ostjale enda esindaja allkirjastatud üleandmise-vastuvõtmise akti, mille Ostja esindajad (sh koolihoone juhtkond) vaatavad läbi ja tagastavad Müüjale enda esindajate poolt allkirjastatult hiljemalt 5 (viie) tööpäeva jooksul alates akti esitamisest. Vastuvõtmisest keeldumise korral esitab Ostja Müüjale kirjalikult motiveeritud otsuse vastuvõtmisest keeldumise kohta sama aja jooksul.
	3. Asjade omandiõigus ja juhusliku hävimise või kahjustumise riisiko läheb Müüjalt üle Ostjale Asjade lõplikul vastuvõtmisel Ostja poolt vastavalt Lepingu punktile 11.2.

# LEPINGUST TAGANEMINE

* 1. Pooltel on õigus Lepingust taganeda, kui teise Poole suhtes esitatakse pankrotiavaldus, kui teise Poole suhtes kuulutatakse välja pankrot, samuti muudel Lepingus ja seadustes ettenähtud juhtudel. Lepingust taganenud Poolel on õigus nõuda teiselt Poolelt Lepingu täitmisega seoses tehtud kulutuste ja kahju hüvitamist.
	2. Ostjal on õigus Lepingust taganeda kui vähendatakse Ostja suhtes ostjaks või tellijaks oleva isiku finantseerimisallikate eelarveid või katkestatakse finantseerimine. Sellisel juhul on Müüjal õigus saada tasu juba tehtud kulutuste eest.
	3. Pooltel on õigus Lepingust taganeda kui teine Pool viivitab Lepingus sätestatud kohustuste täitmisega rohkem kui 1 kuu.

# LÕPPSÄTTED

* 1. Leping kehtib kuni kõikide Lepinguga võetud kohustuste kohase täitmiseni.
	2. Müüja esitab hiljemalt hankelepingu täitmise alustamise ajal Ostjale selleks ajaks teadaolevate alltöövõtjate nimed, kontaktandmed ja välismaiste alltöövõtjate korral ka teabe nende seaduslike esindajate kohta. Ostja nõuab Müüjalt sama teabe ka iga alltöövõtja kohta, kes osaleb hankelepingu täitmisel ja kelle kohta pole Ostjale hankelepingu täitmise alustamise ajaks teavet esitatud.
	3. Pooltel ei ole õigust anda kolmandatele isikutele informatsiooni teise Poole finantsseisundi ja finantseerimisallikate, samuti juhtimissüsteemi või majandusliku tegevuse kohta, välja arvatud seaduses sätestatud juhtudel. Nimetatud korrast kõrvalekaldumine on lubatud teise Poole eelneval kirjalikul nõusolekul eesmärkidel, mis ei kahjusta teist Poolt. Käesolev säte säilitab oma juriidilise jõu 3 (kolme) kalendriaasta jooksul alates Lepingu lõppemisest või lõpetamisest.
	4. Lepingus toodud pealkirjad ja mõisted on mõeldud sätete sisu edasiandmiseks. Vastuolu korral mõiste ja sisu või pealkirja ja sisu vahel lähtutakse sisust.
	5. Lepingut muudetakse ainult riigihangete seaduses sätestatud tingimustel.
	6. Pooled kohustuvad rakendama kõiki kohaseid meetmeid, et lahendada kõik Lepingust tulenevad vaidlusküsimused läbirääkimiste teel, mitte kahjustades seejuures teise Poole Lepingust tulenevaid ja seaduslikke õigusi ja huve. Kokkuleppele mittejõudmisel lahendatakse kõik Lepingust tulenevad vaidlusküsimused Eesti Vabariigi õigusaktides sätestatud korras.

14.3 Leping allkirjastatakse digitaalallkirjaga, mis loetakse vastavalt tsiviilseadustiku üldosa seaduse

§ 80 võrdseks allkirjastamise kirjaliku vormiga. Lepingu sõlmimise kuupäevaks on hilisema allkirja andmise kuupäev.

# LEPINGU LISAD

**Lepingul on järgmised lisad:**

* 1. Riigihanke alusdokumendid;
	2. Müüja pakkumus (leitav kirjalikus ettepanekus).

# POOLTE ANDMED

**POOLTE REKVISIIDID**

**TELLIJA: TÖÖVÕTJA:**

Sillamäe Lasteaed Päikseke \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Registrikood 75012021 Registrikood \_\_\_\_\_\_\_\_\_\_\_\_\_

Juri Gagarini 25, 40233 Sillamäe \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tel 3973995 Tel \_\_\_\_\_\_\_\_\_\_\_\_\_\_\_\_\_\_\_\_\_

E-post: paiksekesillamae@gmail.com E-post \_\_\_\_\_\_\_\_\_\_\_\_\_\_\_\_\_\_

*/allkirjastatud digitaalselt/ /allkirjastatud digitaalselt/*